09/08/2012 | Administración LocalMunicipal
Betanzos
Bases para a contratación laboral temporal de persoal técnico de orientacion laboral

É obxecto da presente convocatoria a contratación dun posto de persoal laboral temporal de técnico/a orientador/a laboral para o Concello de Betanzos. A selección da persoa candidata máis idónea realizarase a través de procedemento de selección mediante concurso, motivado pola urxencia para cubrir o devandito posto xustificado no prazo da subvención concedida a esta concello ao abeiro da Orde da Consellería de Traballo e Benestar da Xunta de Galicia de 30 de decembro de 2011 relativa a convocatoria de subvencións para a realización de actividades de información, orientación e busca de emprego (DOG n.º 7 do 11/01/2012). Número de postos: un (1) Clase: persoal laboral temporal Nivel de titulación: Licenciatura ou diplomatura universitaria Denominación do posto: Orientador/a laboral Funcións: Accións de información, orientación e busca de emprego e captación de ofertas articuladas en itinerarios personalizados de inserción profesional e dirixidas a mellorar as posibilidades de ocupación das persoas demandantes de emprego inscritas no Servizo Público de Emprego de Galicia. Para tomar parte no proceso selectivo, as persoas aspirantes deberán reunir os seguintes requisitos na data de expiración do prazo concedido para a presentación das solicitudes: · Ter a nacionalidade española ou ser nacional dun Estado membro da Unión Europea ou doutros Estados aos que se refire e nas condicións que establece o artigo 57 do EBEP. · Estar en posesión do título de licenciado/a universitario. · Non padecer enfermidade nin eiva física que impida o normal desenvolvemento das funcións habituais do posto ó que se aspira. · Non ter sido separado mediante expediente disciplinario do servizo de calquera das administración públicas, nin estar inhabilitado para o exercicio das funcións públicas por sentenza xudicial firme. · Non estar afectado por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. As instancias solicitando tomar parte no proceso selectivo incluirán a manifestación de que se reúnen todos e cada un dos requisitos da presente convocatoria. As instancias, no modelo que figura como ANEXO I, dirixiranse ao Alcalde do Concello de Betanzos e presentaranse no Rexistro Xeral do Concello, ou na forma prevista no artigo 38.4 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común (LRXAP), no prazo de cinco días hábiles, contados a partir do seguinte ao de publicación deste anuncio no boletín Oficial da Provincia. A instancia irá acompañada da seguinte documentación: · Fotocopia do D. N. I. ou resgardo do mesmo, pasaporte ou carné de conducir. · Relación de méritos alegados segundo a orde de baremación establecida nas bases. · Documentación acreditativa dos méritos alegados na fase de concurso de acordo ao previsto na base 6ª en orixinal ou copia debidamente compulsada por fedatario público ou funcionario competente. Só se terán en conta os méritos que se acrediten documentalmente dentro do prazo de presentación de instancias. A lista provisional de persoas admitidos/as e excluídos/as con indicación dos motivos de exclusión, aprobada pola Alcaldía publicarase no taboleiro de anuncios da Corporación dentro do prazo de DOUS Días hábiles seguintes ao de fin do prazo de presentación de instancias. Dentro dos cinco (5) días hábiles seguintes ao desta última publicación poderanse subsanar os posibles defectos ou omisións na documentación presentada de acordo co establecido no artigo 71 da Lei 30/1992, de 26 de novembro. De non existir persoas aspirantes excluídas, o Alcalde elevará a definitiva a listaxe provisional na mesma resolución de aprobación. Publicada a listaxe definitiva das persoas aspirantes admitidas, o Tribunal, reunirase para os efectos de valorar os méritos alegados debidamente acreditados das persoas aspirantes para a realización de actividades de información, orientación e busca de emprego. As persoas aspirantes deberán estar en posesión dos méritos alegados, como máximo na data de expiración do prazo concedido para a presentación de instancias - solicitudes. Será requisito imprescindible estar en posesión da titulación universitaria superior. A puntuación máxima total da fase de concurso establécese en dezaoito con cincoenta (18.50) puntos e será o resultado de sumar os méritos que se enumeran no parágrafo seguinte cos límites que se sinalan para cada un deles. Titulacións preferentes: Psicoloxía: 2,5 puntos Pedagoxía: 2,5 puntos Psicopedagoxía: 2,5 puntos Socioloxía: 2,5 puntos Educación Social: 2,0 puntos Traballo Social: 2,0 puntos Relacións Laborais e Recursos Humanos: 2 puntos Másters e cursos en materias relacionadas coa ocupación: Puntuación: 0,1 puntos por cada 30 horas formativas Impartidos pola Administración Pública, Universidades, centros públicos concertados, organismos oficiais e outra formación homologada (non se valoran cursos de informática). A formación acreditarase coa presentación de orixinal ou copia compulsada por fedatario público ou copia dilixenciada polo funcionario competente, do título ou certificado da entidade/organismo que realizou a actividade formativa onde veñan especificadas o número de horas onde veñan especificadas o número de horas. De non vir especificadas o númerode horas non puntuarán. Estar en posesión do Título de Certificado de Aptitude Pedagóxica: 1 punto A experiencia profesional deberá acreditarse a través de certificación oficial de vida laboral actualizada máis alternativamente, ou copia do contrato de traballo ou certificado de empresa no que consten as tarefas realizadas. Por cada mes realizando tarefas técnicas directamente relacionadas co posto ofertado: orientación laboral/profesional na administración pública Puntuación: 0,4 puntos por cada mes Por impartir módulos de formación relacionados co ámbito da busca de emprego e da igualdade: 0,05 puntos por cada 10 horas de formación impartida (máximo 5 puntos neste epígrafe) Por cada mes realizando tarefas técnicas indirectamente relacionadas con posto ofertado: coordinación de formación ocupacional Puntuación: 0,1 puntos por cada mes (máximo 1,5 puntos neste epígrafe) Celga 3 ou equivalente debidamente homologado: 0,15 puntos Celga 4 ou equivalente debidamente homologado: 0,25 puntos Linguaxe Administrativo Medio: 0,5 puntos Linguaxe Administrativo Superior: 0,75 puntos (Só se valorará o superior) Cursos de informática (Máximo 0,25 puntos): Ata 50 horas: 0,15 puntos. Máis de 50 horas: 0,25 puntos Terá como función a avaliación dós méritos alegados polos aspirantes y estará constituido por un presidente e catro vogais, actuando un deles de secretario, nomeadas polo Alcalde, entre funcionarios ou persoal laboral do concello, coa titulación axeitada o concurso. O sua composición será publicada conxuntamente coa lista definitiva de admitidos. A vista do resultado da valoración, o tribunal elevará proposta de nomeamento respeto os ters primeiros, co obxeto da baremación prevista na instrucción 2.2.1, das instrucións da Conselleria de traballo e Benestar, para as Entidades Beneficiarias da Subvención para a realización de accións de información, orientación e busca de emprego, na convocatoria de 2012-2013. A baremación a que se refire o parágrafo anterior, non será de aplicación cando a persoa proposta para a contratación, como a mellor puntuada, tiña sido baremada ao abeiro dos programas de información, orientación e busca de emprego en exercicios anteriores. A vista do actuado se procederá mediante resolución da Alcaldia sobre a contratación nalgunha das modalidades previstas na lexislación de aplicación, debéndose presentar previamente os documentos acreditativos dós requisitos establecidos na Base 3ª. Betanzos, 6 de agosto de 2012 O ALCALDE-PRESIDENTE, Asdo: José Ramón García Vázquez D. ………………………………………………………………………………………………. con D. N. I. num. Con dirección en. calle. nº. piso. D. P. Tlfno.:. Informado de á convocatoria que realiza o Concello de Betanzos, para unha praza de Orientador/a laboral de acordo ás bases publicadas no B. O. P. nº. de fecha: ………………., que declara coñecer e aceptar, Tendo en conta que cumpre todos os requisitos esixidos na clausula 4ª de tales bases, comprometéndose a achegar os documentos acreditativos destes no suposto de ser seleccionado, SOLICITA: Ser admitido ao proceso de selección convocado, para o que achega: – Fotocopia do D. N. I. – Documentos acreditativos ou fotocopias cotexadas, dos meritos que se aleguen ao obxecto da súa valoración no concurso. Así mesmo autoriza a que lle sexan comunicadas as actuacións do expediente a través de SMS, ao numero de Telefono arriba indicado. En., a., de., de 2012 Asdo.:.